./data/phi0474/phi035/phi0474.phi035.perseus-lat2.xml
Caesari, dictatori perpetuo, M  Antonium consulem populi iussu regnum detulisse; Caesarem uti noluisse  iam iam minime miror te otium perturbare; non modo urbem odisse sed etiam lucem; cum perditissimis latronibus non solum de die sed etiam in diem bibere  Vbi enim tu in pace consistes? qui locus tibi in legibus et in iudiciis esse potest, quae tu, quantum in te fuit, dominatu regio sustulisti? ideone L  Tarquinius exactus, Sp  Cassius, Sp  Maelius, M  Manlius necati ut multis post saeculis a M  Antonio, quod fas non est, rex Romae constitueretur?